Ένωση Ποδοσφαιρικών Σωματείων Μακεδονίας

Η Ένωση Ποδοσφαιρικών Σωματείων Μακεδονίας (Ε.Π.Σ.Μ.) είναι αρμόδια για το ποδόσφαιρο στο νομό Θεσσαλονίκης. Εδρεύει στη Θεσσαλονίκη και είναι μια από τις τρεις ιδρυτικές ενώσεις της Ελληνικής Ποδοσφαιρικής Ομοσπονδίας (Ε.Π.Ο.). Είναι υπεύθυνη για τη διεξαγωγή του τοπικού πρωταθλήματος και του κυπέλλου, όπως και των πρωταθλημάτων εφήβων και παίδων. Συντονίζει επίσης τις δραστηριότητες των μικτών ομάδων νέων και παίδων, οι οποίες εκπροσωπούν το νομό σε εθνικό επίπεδο.

 Ιδρύθηκε αρχικά τον Οκτώβριο του 1923 ως Ποδοσφαιρική Ένωση Μακεδονίας-Θράκης (Π.Ε.Μ.Θ.). Είχε προηγηθεί το πρωτάθλημα Θεσσαλονίκης 1922-23 που είχε διοργανώσει η ΧΑΝΘ. Το 1924 μετονομάστηκε σε Ένωση Ποδοσφαιρικών Σωματείων Μακεδονίας–Θράκης. Ιδρυτικά μέλη της ήταν τρία σωματεία της Θεσσαλονίκης: ο Άρης, ο Ηρακλής και ο Μέγας Αλέξανδρος, τα οποία πήραν μέρος στο πρώτο πρωτάθλημα που διεξήχθη σε τρεις αγωνιστικές στις 20 Απριλίου, 4 και 11 Μαΐου 1924 με πρωταθλητή τον Άρη. Υπήρχαν και άλλα ενεργά σωματεία, τα οποία για διάφορους λόγους δεν έλαβαν μέρος. Το Δεκέμβριο του 1924 πραγματοποιήθηκε η πρώτη Γ.Σ., ψηφίστηκε το καταστατικό της και εκλέχτηκε το πρώτο Δ.Σ. το οποίο απαρτιζόταν από τους Γ. Σωτηριάδη (πρόεδρος), Αφεντάκη (αντιπρόεδρος), Α. Μιχαηλίδη (γενικός γραμματέας), Κ. Καστρίτση (ταμίας), Γ. Τσάκαλο (έφορος) και τους συμβούλους Γ. Καρρά και Αν. Νικολαϊδη. Το 1926, η Ε.Π.Σ. Μακεδονίας - Θράκης με τις Ε.Π.Σ. Αθηνών και Ε.Π.Σ. Πειραιώς ιδρύσαν την Ελληνική Ποδοσφαιρική Ομοσπονδία. Το 1929 μετονομάστηκε σε Ε.Π.Σ. Μακεδονίας. Από την ημέρα ίδρυσής της αναγνωρίστηκαν και συμμετείχαν στα πρωταθλήματα της ένωσης συνολικά 308 σωματεία. Αρχικά το πρωτάθλημα της Α΄ κατηγορίας διεξαγόταν σε ενιαίο όμιλο, όμως από την περίοδο 1975-76 και εντεύθεν περιλαμβάνει δυο ομίλους. Παλαιότερα στην Ε.Π.Σ. Μακεδονίας ανήκαν και σωματεία γειτονικών νομών (Πιερίας, Κιλκίς, Χαλκιδικής, Ημαθίας, Πέλλας). Από το 1935 η Ε.Π.Σ. Μακεδονίας περιορίστηκε στα όρια του νομού Θεσσαλονίκης, αφού ιδρύθηκαν τοπικές Ενώσεις στην υπόλοιπη Μακεδονία. Όμως, διατήρησε τον ιστορικό τίτλο της ως υπενθύμιση του ρόλου που διαδραμάτισε στη διάδοση του ποδοσφαίρου στη Μακεδονία. Η δομή του πρωταθλήματος της Ε.Π.Σ. Μακεδονίας από το 2000 που δημιουργήθηκε η Α1 κατηγορία είναι η εξής: Α1 κατηγορία (σε 2 ομίλους) Α΄ κατηγορία (σε 6 ομίλους) Β΄ κατηγορία (σε 6 ομίλους) Γ΄ κατηγορία (σε 4 ομίλους) Βετεράνων (σε 2 ομίλους) [ξεχωριστή κατηγορία με τις προαναφερθείσες. Παρομοίως οι Βετεράνοι αγωνίζονται σε ξεχωριστό Κύπελλο] Το 1967-68 θα καταργηθεί η Β1 Κατηγορία. Πηγές: Αρχείο εφημερίδων «Θεσσαλονίκη» , «Μακεδονία» , «SportTime» , «Αθλητική Ηχώ» Το 2000-01 θα δημιουργηθεί η Α1 Κατηγορία. Στο θεσμό του κυπέλλου συμμετέχουν τα σωματεία της Ε.Π.Σ. Μακεδονίας. Από την αγωνιστική περίοδο 1971-72 αποφασίστηκε η διεξαγωγή του Κυπέλλου Ελλάδας χωρίς τα σωματεία των τοπικών ενώσεων όπως γινόταν όλα τα προηγούμενα χρόνια. Με αφορμή αυτή την αλλαγή οι τοπικές ΕΠΣ ανά τους Νομούς της χώρας ξεκίνησαν την διεξαγωγή των δικών τους Κυπέλλων. Η δομή του κυπέλλου της ΕΠΣΜ έχει αλλάξει ανά τα χρόνια με την τελευταία του μορφή να έχει στηθεί έτσι ώστε τουλάχιστον μία ομάδα από τη Β' Κατηγορία να φτάνει μέχρι τα προημητελικά του θεσμού.επίσης ενας ακόμη φιναλίστ ηταν το 1974 η ενωση ανθοκήπων καρατάσου Οι νικήτριες των τελικών Κυπέλλου της ΕΠΣΜ Κύπελλο πόλεων ποδοσφαίρου ανδρών (3): 1932, 1937, 1950 Πανελλήνιο Πρωτάθλημα Μικτών Νέων (3): 1991, 1997, 1999 3η θέση (1): 2004 Πανελλήνιο Πρωτάθλημα Προεπιλογής Εθνικών Ομάδων Νέων (1): 2018 Πανελλήνιο Πρωτάθλημα Μικτών Παίδων (3): 1991, 1996, 1997 Πανελλήνιο Πρωτάθλημα Προεπιλογής Εθνικών Ομάδων Παίδων (1): 2017 Το ηλεκτρονικό αρχείο της Αθλητικης Ηχούς Το ηλεκτρονικό αρχείο της εφημερίδας Μακεδονία ΕΒΕ-Ψηφιακή Βιβλιοθήκη Εφημερίδων και Περιοδικού Τύπου Επίσημος ιστότοπος